• 

r 

Digitized  by  the  Internet  Archive 
in  2016 


https  ://arch  i ve . o rg/detai  I s/b22484474 


MORBI  S, 

Qtri 

UOMINKM  AD  MILITIAM  INVALIDUM  REDDANT, 

DE  RATIONE, 

QUA 

MORBOS  SIMULANTES  SINT  DEPREHENDENDI. 

\ 

DISSERTATIO 

INAUGURALIS  MEDICO  - MILITARIS, 

QUAM 

CONSENSU  ET  AUCTORITATE 

GRATIOSI  MEDICORUM  ORDINIS 

IH 

UNIYERSITATE*  LITERARIA  FRIDERICA  GUILELMA, 

UT  SUMMI 

IN  MEDICINA  ET  CHIRURGIA  HONORES 

RITE  SIBI  CONCEDANTUR, 

DiJB  V.  M.  AUGUSTI  A,  MBCCCXXXL 

M.  L.  Q.  S. 

PUBLICE  DEFENDET  AUCTOR 

JOANNES  THEODORUS  OHMES, 

an.DRsir.Nsis. 


OPPONENTIBUS  : 

C.  SCHjMELZER,  MED.  ET  CHIR.  DR. 
W.  PILZ,  MED.  ET  CHIR.  DR. 

C.  SCHICKEYSEN,' MED.  et  chir.  dd. 


BEROLINI. 

FORMIS  REIMERfANlS. 
' ✓ 


VIRO 


PERILLUSTRI,  EXCELLENTISSIMO,  GENEROSISSIMO 

, JOANNI  A WIEBEL, 

MEDICIN^AE  ET  CHIRURGIAE  DOCTORI,  AUGUSTISSIMI  BORUSSO- 
RUM  REGIS  ARCHIATRO  FALATINO,  EXERCITUS  BORUSSICI  PRO- 
TOMEDICO  REIQUE  OMNIS  MIUITARI-MEDICAE  PRAEFECTO  SUMMO  ; 
REGI  A CONSILIIS  INTIMIS  RERUM  MEDICINALIUM  ET  SANITA- 
“TIS  ; SEMINARII  REGII  MEDICO-CHIRURGICI  FRIDEI^rCO-GUlLEL- 
MIANI  ET  ACADEMIAE  REGIAE  MEDICO-CHIRUR<JlCAE  MILITARIS 
directori;  ordinum  BORUSSICORUM  regiorum  aquilae  PiU- 
BRAE  IN  CDASSE  SECUNDA  ASTRO  ET  FRONDE  QUERNA  DECO- 
RATAE , CRUCIS  FERREAE  , IN  EADEM  CLASSE,  AUSTRIACORUM 
CAESAREORUM  CORONAE  FERREAE  IN  CLASSE  SECUNDA  ET  LEO- 
POLDINI,  RUTHENICORUM  CAESAREORUM  ST.  ANNAE  GEMMIS 
DECORI  IN  SECUNDA,  WOLODIMIRI  IN  TERTIA  CLASSE,  REGII 
~ BAVARICI  CORONA%:,  REGII  BATAVICI  LEONIS  IN  TERTIA  CLASSE 
EQUITI,  LEGIONIS  HONORARIAE  REGIS  FRANCOGALLORUM  DECU- 
RIONI ; ACADEMIAE  REGIAE  BORUSSICAE  COMMUNlllM  SCIENTIA- 
RUM ERFURTENSIS  MEMBRO  ORDINARIO,  CONSILII  MEDICINALIS 
IN  RERUM  CLERICARUM  INSTITUTIONISQUE  PUBLICAE  MAGI- 
STRATU SUMMO  CAESAREO  RUTHENICO  PETROPOLl , NEC  NON 
SOCIETATIS  PHILANTHROPICAE  CAESAREAE  RUTHENICAE  IBIDEM, 
COMPLURIUMQUE  ACADEMIARUM  AC  SOCIETATUM  LITERARIARUM 
BONNAE,  PARISIIS,  ERLANGAE,  NEAPOLI  SODALI  ETC. 

PATRONO 

SUMME  VENERANDO 


IN  K C NON 


I 


VIRO 

PERILLUSTRI,  LONGE  PRAESTANTISSIMO,  AMPLISSIMO 

CHRISTOPHERO  KNAPE, 

rHILOSOPHIAE,  MEDICINAE  ET  CHIRURGIAE  DOCTORI,  AUGU- 
STISSIMO BORUSSORUM  REGI  A CONSILIIS  INTIMIS,  NEC  NON 
A CONSILIIS  RERUM  MEDICINALIUM  ET  SANITATIS  SUPREMIS, 
PROFESSORI  PUBLICO  ORDINARIO  IN  UNIVERSITATE  LITERARIA 
BEROLINENSI  ATQUE  IN  ACADEMIA  MILITARI  MEDICO  - CHIRUR- 
GICA, COLLEGII  REGII  EXAMINIBUS  PRAEFECTI  SUMMI,  ORBINlS 
AQUILAE  RUBRAE  BORUSSICAE  EQUITI  IN  CLASSE  TERTIA , NEC 
NON  SOCIETATUM  COMPLURIUM  LITERARIARUM  SODALI, 
ETC.  ETC.  ETC. 

PRAECEPTORI  ET  FAUTORI 


AD  CINERES  TJSQUE  PIO  ANIMO  COLENDO 


t 


I 


HASCB 


LITERARUM  PRIMITIAS 


KXIGUOM 


ANIMI  GRATISSIMI  DOCUMENTUM 


OFFEHT 

( 


AUCTOR. 


PROEMIUM 


C^uum  jam  cujusvis  intersit  medici  mililaris  ad  novuih 
artis  suae  munus  excercendum  accedentis,  at  quam  maxime- 
militum  valetudinem  anquirere  sciret  impriiuisque,  quae  ad 
aufugienda  officia  militaria,  saepenumero  adhiberi  soleant, 
artes  fraudesque  nosset:  tum  mihi  quoque  hanc  rem  accu- 
ratius percontandam  et,  quantopere  equidem  possim,  hac 
dissertatione  explicandam  atque  illustrandam  sumpsi.  Et- 
enim quamvis  nondum  annum  militaris  medici  fungar  vite, 
in  hoc  tamen  temporis  spatio  tam  exiguo  haud  raro  acci- 
dit, ut  morbi  simularentur  ab  iis,  qui  aliquamdiu  armorum 
usui  vel  excubiis  agendis  subtrahere  se  vellent.  Quocirco 
summopere  est  cavendum,  ne  isti  dolis  artem  superantes 
sese  efferant  medicosque  ut  imperilos  atque  insipientes  de- 
spiciant,  neve  reliquis  melioris  animi  mililibus  majus  com- 
inililonum  inertia  onus  addatur , quod  ipsis  etiam  cetero- 
rum munera  sunt  subeunda.  Hac  de  causa , quae  spectan- 
tia ad  hanc  rem  in  singulis  doctissimorum  libris  medicorum 
inveniuntur  mihique  innotuerufit , ipse  perlegi  et,  quae  me- 
dici veterani  et  patrii  et  peregrini  de  hac  re  animadverte- 
runt et  conscripta  reliquerunt,  quasi  ad  meum  usum  com- 
posui, passim,  quae  mihi  ex  re  videbantur  esse,  adjeci. 
Et  quoniam  mos  invaluerit,  ad  consequendam  doctoris  di- 
gnitatem, inauguralem  dissertationem  in  lucem  proferendi, 
has  Ilteras  excudi  jussi.  Ceterum  meae  mihi  conscius 
scientiae  mediocritatis  benigno  velim  et  facili  animo  legatur 
primum  quod  edo  opusculum  'fiatque  lene  ejus  judicium. 

Seqauntur  proxime  scriptores,  quos  ad  componendam  hanc 
dissertationem  legisse  me  jam  in  proemio  perbibni. 

1.  Flavius  Vegetiu*]»  de  re  militari. 

2.  Galeni  libellus : Quomodo  simulantes  morbos  sint  depreben> 

dendi. 

3.  Isfordink*s  militairiscbe  Gesundbeits-Polizei,  mit  besonderer 

Besiehung  auf  die  k.  k.  bsterreichische  Armee.  Wien  1827. 

4.  Josephi  Grundrifs  der  Militair>Staatsarzneikunde  etc.  Berlin 

,1829. 

5.  Niemann*s  Tascbenbuch  der  Militair > Medizinal - Polizei  etc. 

Leipzig  1829. 

6.  Hempel’s  Handbuch  der  Krieges-Hygieine.  Gdttingen  1822. 

7.  Janseo  praef.  A.  B.  Vogel  de  simulatis  morbis.  Goettingae 

1769. 

8.  Ereholm*s  Handbuch  der  Krieges-Hygieine.  Leipzig  1818. 

9.  von  Froriep's  Notizen  aus  dem  Gebiete  der  Natur-  undlleil- 

kunde,  vol.  15.  et  18. 

10.  Dictionnaire  de  Sciences  medicales,  Tom.  51.  etc. 

INTRODUCTIO 


ob  varias  molestias  conteatlonesque  validos  ac  ro- 
bustos homines  magnitudinis  expetit  idoneae,  reliqui  civi- 
tatis legibus  sunt  exclusi,  commoda  sua  sequentis.  De  hac 
re  dijudicare  medici  est  militaris,  qui  ex  officio  et  jureju- 
rando discernere  debet,  utrum  ad  rem  militarem  apti  sint 
juvenes  necne.  Sed  quod  in  bellis  gerendis  haud  medio- 
cres aerumnae  insunt,  quod  persaepe  in  summum  vitae  di- 
scrimen venitur,  summa  obeunda  sunt  pericula,  ab  ignavis 
vel  patriae  negligentibus  iisve,  quos  alios  aliae  causae 
domi  retinent,  evitatur  res  militaris  et  quum  leges  nonnisi 
aegros  militia  prohibeant,  morbi  aut  simulantur  aut  re  vera 
temere  adducuntur.  Verum  etiam  ultro  quidam  uonnun- 
quam,  ut  inter  milites  conscribantur,  operam  dant,  et  mor- 
bos, aliasque  causas  re  militari  arcentes  aequo  studio  dis- 
simulant, quippe  qui  egestate  coacti,  aut  sceleribus  commis- 
I sis  aliam  vivendi  rationem  sequi  nolint.  — Ceterum  inter 
omnes  constat,  nunc  temporis  prioris  generis  fraudes  multo 
rarius  reprehendi,  quam  tempestatibus  praeterlapsis,  idque 
maxime  in  ipsa  nostra  Borussorum  civitate  optima  disci- 
plina moderata.  Neque  vero  id  mirum  cuiquam  videri  po- 
test. Quum  antea,  quicunque  vellent,  militibus  adscribe- 
rentur,  dummodo  robore  praediti  esseut  atque  externo  quo- 
dam habitu  formidoloso : in  hac, . qua  fruimur,  civitatis  ad- 
ministratione  et  moderatione  recentiore  saluti  communi  ad 
j unum  omnes  operam  sludiumque  impendere  debent,  nec  di- 


lissiml  largiendo,  neque  Ipsi  studiosi  literarum  liberantur, 
neque  ex  infima  plebe  hominibus  patriae  salus  permitti- 
tur. Hoc  modo  spreta  olira  vilisque  .militia  et  honorem  et 
dignitatem  et  auctoritatem  est  apud  nos  adepta.  Cur  igitur 
•vir  probus  et  regis  patriaeque  amans  armt»  recuset  , quibus 
solis  hostis  aggrediens  est  repellendus  ac  sui  cuique  sunt 
defendendi?  — praesertim  quum  regia  clementia  atque  hu- 
manitate omnes  poenae  turpes  ac  crudeliores  plane  sint 
abolitae.  — Accedit^  ut  nonnisi  tres  anni  continui  armo- 
rum exercitationi  tribuantur,  sane  breve  admodum  tempo- 
ris intervallum,  quo  peracto  ad  suum  cuique  locum  redire 
licet,  nec  profecto  operarius  hoc  spatio  artem  dedidicit,  nec 
rusticus  agri  natura  desuevit.  Et  quanta  est  legum  milita- 
rium erga  literarum  studiosos  lenitas!  Annum  armis  uti 
sat  est,  quod  facilius  propter  ipsum  ingeniorum  cultum 
exercitationum  genera  et  quaecunque  ad  rem  pertinent  mi- 
litarem comprehendere  eos  aequum  est.  Quae  cum  ita  sint, 
summique  honores  probos  milites  exspectant,  quid  cogitari 
turpius  potest,  quam  inilitiaiu  astule  et  callide  elFugere  ju- 
venes? nibil  enim  est  aliud,  quam /ab  ipsa  se  laude  bellica 
honoreque  civium  removere.  Quod  si  jam  perraro  accidit, 
ne  tamen  vel  pauci  legem  ludant,  impediendum  est.  El  n 
quo  magis  impediri  potest,  quam  a medicis  militaribus, 
quorum  est  conscribendorum  veletudinem  examinare?  Hanc 
propter  causam  digna  mihi  visa  est  haec  ipsa  res  ,•  quae 
dissertatione  inaugurali  quam  optime  posset  fieri,  describe- 
retur atque  exponeretur.  — 

Utar  hac  dispositione: 

I.  Qualis  sit  corporis  status  ad  rem  militarem  aptissimus, 

quibusque  notis  cognoscendus? 

II.  Quales  homines  plane  sint  ad  militiain  inutiles  ? 

III.  Minus  validos  et  aegrotantes  non  semper  esse  remo- 
vendos ^ re  militari,  sed  iu  militum  numerum  adscri- 
bendos: 

1)  si  ad  aliquod  certe  militiae  genus  adhiberi  possint, 

2)  si  exspectare  possis,  fore,  ut  brevi  sanentur  m,orbi. 

IV.  Qua  ratione  ipsa  tironum  valetudo  examinanda  sit? 

V.  Quales  morbi  simulari  soleant  et  quomodo  sint  medico 
detegendi? 

C A p.  !• 

\ 

Qualis  sit  corporis  status  ad  rem  militarem  aptissimus  quibusque 
notis  cognoscendus? 

Integro  anlipo  et  corpore  sit,  necesse  est,  qui  ad  mi- 
litiam accedit  suscipiendam.  Ne  sit  demens  vel  fatuus ; 
cernendi,  loquendi,  audiendi  habeat  facultates,  sensibus  de- 
niqne  uti  possit  omnibus.  Aetas  sit  media,  i.  e.  juvenilis, 
corpori  nec  minori,  nec  majori  insit  vigor  abundans  et  ha- 
bilitas. Nonnunquam  nimium  corporibus  proceris  est  Iri- 
j butum,  sed  nullo,  credo,  jure.  Ipsa  enim  illa  mullo  faci- 
lius laboribus  et  molestiis  vincuntur,  quam  staturae  mediae 
^ homines  pressis  membris  et  solidis.  Idcirco  jam  Vegetius 
I de  re  militari  capite  sexto:  utilius  esse,  dicit,  fortes  milites 
esse,  quam  grandes. 

Corpus  validum  et  constans  his  fere  notis  cognoscitur: 
habitus  erectus  et  virilis,  non  nimia  proceritas,  omnium 
partium  proportio  quam  maxima;  ne  sit  igitur  caput  gran- 
dius, neve  gracilius,  ne  collum  crassius,  ne  abdomen  de- 
pendeat; sani,  nec  minus  robusti  deinde  hominis  sunt:  co- 
I lor  faciei  vegetus  ac  purus,  oculi  alacres  nilidique,  dentes 
salyi,  gingiva  rubra  et  solida,  vox  clara  et  fortis,  cervix 
robusta  torosaque,  pectus  latum  et  bene  concameratam, 
spiratio  facilis,  pulsus  normalis,  ossa  et  membra  Hrma  et 
valida,  culis  aequaliter  extensa  puraque,  adeps  modicus,  pi- 
lorum abundantia;  motibus  vigor  insit  et  habilitas,  gressui 
firmitas.  , 


Quibus  notis  unus  idemque  homo  etsi  non  omnibus 
utatur,  tamen  quo  plures  habeat,  eo  erit  ad  militiam  aptior ; 
eo  facilius  itinerum  diuturnorum  sustinebit  molestias,  egere 
se  multis  patietur,  quibus  uti  fruique  alias^  solebat , tempe- 
statibus coelique  temperaturae  diversae  non  accumbet,  omni- 
bus denique,  qui  saepenumero  in  eum  incidunt,  laboribus 
atque  aerumnis  optime  resistet,  nec  commilitonibus  sua  im- 
becillitate et  invaletudine  opera  augebit,  nec  respublica 
sumtus  frustra  faciet. 

Animadvertendum  mihi  videtur  j saepe  juvenibus  ege- 
nis habitum  esse  macrum  et  famelicum,  musculos  tenues, 
tales  non  invalidi  sunt  habendi,  sed  ut  aptissimi  ad  rem 
militarem  adseribendi,  quia  satis  cibis  fruiti  et  vestimentis 
bonis  induti  brevi  rehciuatur,  et  robusti  milites  excellea- 
tesque  fieri  solent. 


Cap.  II. 


Quibus  morbis  juvenes  militia  plane  prohibeantur  ^ 


Cuncti  morbi,  dum  hominem  premunt  afHiguntque,  in- 
validum eum  reddunt.  Sed  de  acutis  hoc  loco  morbis  non 
agi,  potest  facUe  intelligi,,  quia  ipsis  feliciter  depulsis,  ae- 
que bona  atque  antea  homo  utitur  valetudine.  De  iis  mihi 
dicendum  est,  qui  chronici  appellantur  et  permanentes,  qui- 
busque homo  in  omne  vitae  tempus  ad  rem  militarem  fit 
inutilis.  Hujus  rei  leges,  quum  in  civitatibus  aliis  aliae 

esse  soleant,  de  talibus  mihi  agere  liceat,  qui  ex  sua  na- 

» 

tura  invalidos  reddant  juvenes.  Qua  in  re  hi  potissimum 
morbi  observandi  videntur,  qui  vel  efficiant,  ut /homo  mi- 
litiae muneribus  fungi  omnino  nequeat,  et  ipso  in  susten- 
tando civitas  opes  prodigat,  vel  qui  etsi  vir  alioquin  sit  ad 
rem  militarem  utilissimus,  cgmilitonibus  tamen  eum  red- 
dunt molestum  et  aversum. 

Itaque  invalidos  faciunt  juvenes ; 

l.  Omnes  animi  et  mentis  nervoruinque  morbl  chro- 
nici, quales  sunt:  vesaniarum  genera:  mania;  amentia;  ni- 
mia vel  lenitas,  vel  hebetudo  animi,  vel  stupiditas,  vel  im- 
becillitas obliviove;  nec  non  hypochondria  vel  melancholia 
nimia;  noctambulismus ; spasmi  et  convulsiones,  ut  epi- 
lepsia, catalepsis,  chorea  St.  Viti,  palpitatio  cordis  vehemens. 

11.  Abolitiones  omnes  sensuum  et  motus:  ut  apople- 
xia , vertigo , paralysis , cujuscunque  sit  partis ; amaurosis, 
haemeralopia,  nyctalopia,  myopia,  cataracta,  quicunque  alius 
morbus  visum  vel  plane  tollens,  vel  conturbans  v,alde ; sur- 
ditas et  quae  semper  fere  conjuncta  cum  ea  est  muti-- 
tas,  et  vitio  alio  v.  g.  palato  bifido  impedita  loquendi 
potestas. 

m.  Profluvia  varia  praeternaturalia. 

Huc  pertinent  praecipue;  haemoptysis,  haematemesis, 
nisi  laesis  vi  mechanica  vasis  exortae  sint,  sed  tota  orga- 
nismi conditione  morbosa  et  permanente  sive  innata,  sive 
aliquo  casu  genita,  effectae  et  proplerea  certis  temporis  in- 
tervallis redeunt.  Homines  talibus  laborantes  haemorrha- 
giis  militiae  inservire  neutiquam  possunt,  quoniam  hac  vi- 
tae ratione  permultis  molestiis,  modo  aestu,  modo  frigore, 
aliisque  incommodis  corpus  affligatur,  qua  ex  re  non  modo 
augeri  haec  conditio  morbosa,  sed  etiam  in  summum  vitae 
discrimen  homo  adduci  potest. 

Enuresis,  quae  idoneis  quamquam  remediis  adhibitis, 
diu  tamen  permansit  et  cui  mederi  non  posse  creditur. 

Diabetes,  quamvis  curatus,  debiles  tamen  et  cachecticos 
reddit  homines,  qui  ad  militiam  minime  sunt  utiles. 

IV.  Morbi  cachectici,  quales  sunt : omnia  hydropis  ge- 
nera, scorbutus,  scrofulosis,  rhachitis,  icterus  et  arthritis,  si 
sunt  indolis  chronicae  atque  hominem  debilitant,  praeterea  - 
kyanosfs,  nec  non  ischias  et  rheumatismus  chronicus. 

V.  Phthisis  omnium  organorum , nec  non  tabes  pul- 
monalis et  nervosa  atque  atrophiae. 

VI.  Morbi  locales: 

1)  Defecta.  Si  extremitas,  vel  membrum  quoddam, 
vel  dentes  anteriores,  vel  alia  pars  v.  g.  nasus,  nude  gra- 
vetur respiratio,  deficit,  quo  homo  in  re  militari  perfun- 
genda oneratur : militiam  subire  non  licet. 

2)  Deformitates.  JEnumerari  merentur  imprimis: 
lordosis,  gibbus,  scoliosis,  pes  planior,  qui  non  est  com- 
mutandus cum  pede  lato,  id,  quod  ili.  Goerke  jam  salis 
bene  demonstravit. 

3)  Anchylosis.  ; ■'  ■. 

4)  Contracturae. 

6)  Luxationes,  fracturae,  herniae  non  sanatae  ita,  ut  ii, 
qui  his  malis  laborant,  nullo  modo  onerentur. 

6)  Lilhiasis  nec  non  aneurysmata,  varices,  scirrhus, 
cancer;  quae  vera  mala  nonnisi  eximia  nec  brevi  sananda 
militia  arcent. 

7)  Fistulae  omnes  incurabiles,  prolapsus  ani  invetera- 
tus, polypi,  qui  haud  facile  removeantur,  sed  tamen  impe- 
diant, quo  minus  spiretur,  vel  dicatur,  vel  audiatur  facile  j 
struma  magna  atque  insanabilis  respirationem  aliquo  modo 
impediens ; testes  intra  annulum  abdominalem  vel  pone 
eundem  retenti;  sarcocele,  hydrocele,  varicocele,  laesi  vel 
testes,  vel  funiculus  spermaticus,  si  morbos  revera  consti- 
tuunt nec  solae  sunt  deformitates;  exanthemata  omnia  in- 
curabilia, ut  scabies  vel  herpetes  inveterati,  omnes  denique 
tumores  chronici,  ejusdemque  indolis  excrescentiae,  ut  tu- 

' mor  albus,  fungus  vel  haematoides,  vel  medullaris;  ulcera 


a causis  internis  naturae  scrofulosae,  scirrhosae  et  cancero- 
sae,  et  pertinacia  nec  operatione  nec  medicamentis  radicali- 
ter sananda , propter  quae  militia  suscipi  Igitur  nequit. 


Cap.  III. 

Minus  validos  et  aegrotantes  non  sennper  esse  removendos  a ve  mi- 
litari, sed  in  militum  numerum  adscribendos : 

A.  si  ad  aliquod  certe  militiae  genus  adhibere  possint, 

B.  si  exspectare  possis,  fore,  ut  brevi  curentur  morbi. 

A.  Nonnunquam  fieri  solet,  ut  bello  diutius  gerendo, 
vel  certamine  cum  hoste  mullo  validiore  inito,  juvenes 
militiae  idonei  magnopere  desiderentur.  Tali  civitatis  con- 
ditione, quibuscunque  rei  militaris  muneribus  non  opus  est 
fortissimis  et  robustissimis  viris , ea  minus  validis  tradan- 
tur fungenda  uecesse  est,  quo  minus  validiorum  numerus 
talibus  negotiis  facilioribus  diminuatur. 

Neque  vefo  ii  dimlllendi,  sed  potius  in  nosocomio  mi- 
litari curandi  sunt,  quibus  levia  tantum  vitia  inhaereant, 
quae  tamen  nonnisi  externa  neque  inveterata  mala  esse 
oportet.  Itaque  sola  externi  habitus  menda  nobis  sunt  de- 
scribenda, quoad  huc  pertinent: 

I,  Capitis  vitia. 

1)  Oculorum;  amblyopia,  myopia  levis,  strabismus, 
etiam  oculus  deficiens , alia  menda  levia  palpebrarum  tor- 
mentorum pyriorum  usu  excludunt,  sed  homines  his  vitiis 
laborantes,  siquidem  ceterum  integri  validique  sunt,  ad  alia 
rei  militaris  negotia  adhiberi  possunt;  calones  sunto,  vel  in 
nosocomiis  aegrotantibus  serviant,  vel  nuntii  militares,  sive 
alia  vice  fungantur,  ad  quam  oculorum  acies  non  ita- sit 
necessaria. 

2)  Dentium;  si  dentes  incisivi  et  canini  plures  vel 
omnes  desunt,  idem  observandum  est  quod  supra,  quia  far- 
turas pulveris  nitrati  (Patronen)  talis  homo  demordere  non 
potest;  sed  equite  quoque  eo  uti  licet,  quippe  cui  rarius 
tormento  pyrio  sit  confligendum. 

3)  Naevi  materni,  nisi  hominem  praeter  modum 
deforment , militia  non  magis  arcent,  quam 

4)  Labium  lepori n.um  sanatum  ineleganter  et  ! 

5)  Palatum  vitiose  perforatum,  quod  curatum 
loquendi  nonnisi  leve  impedimentum  olferat,  neque  efficiat, 
ut  difficilius  verba  intelligantur. 

6)  Aurium  externarum  defectus,  nisi  audiendi 
facultas  simul  est  abolita,  virum  re  militari  non  absolvit. 

II.  Trunci  et  extremit  a tum  vifia. 

1)  Humerus  prae  altero  elatior  non  minus  quam 

2)  Thorax  paullo  obliquius  concameratus 
vel  planior,  peditum  munera  suscipi  non  patitur,  quod  J 
sarcinae  portandae  ob  turbatam  symmetriam  dolorem  effi-  i 
ciunt;  attamen  aut  equitum,  aut  calonum  officiis  fungi  ni- 
hilominus licet. 

3)  De  digitis  hoc  animadvertendum:  Digiti 
xnedii  aut  minimi  defectum,  quamquam  e legibus  hominem 
invalidum  reddat,  ex  re  ipsa  neutiquam  id  efficere  puto; 
etenim  nullum  fere  ex  hoc  malo  nascitur  armorum  tractan- 
dorum impedimentum.  Ipsius  indicis  digiti  jactura  tolerari 
vel  substitui  potest.  Quam  rem  exemplo  mihi  illustrare 
liceat,  quod  mihi  ipsi  evenit  inter  breve  tempus,  quo  me- 
dici militaris  munere  fungor.  Tiro  quidam  ferramento  ali- 
quo hebeti,  casune,  an  sua  sponte,  nescio,  omnem  digiti 
indicis  manus,  dextrae  substantiam  muscularem  una  cum 
tendine  ad  os  usque  transcidit.  Brevi  curatus  quidem  est 
digitus , extremae  tamen  phalangis  motu  penitus  sublato. 
Praecepit  deinde  centurio,  ut  iste  medio  digito  tormentum  * 
exploderet,  id  quod  mox  ex  usu  eadem,  ac  si  indicem  di- 
gitum adhiberet,  habilitate  faciebat.  — Talis  homo,  cui  di- 
gitus sit  inflexibilis,  aut  quem  digitus  unus  plane  deficiat, 
quamquam  in  tormenti  usum  lex  talem  non  vocat,  nihilo- 
minus qiia  calo  militiae  prodesse  licebit. 

4)  Pedum  vitia,  qualia  sunt  pedis  digitus  alius  su- 
per alium  jacens,  id  quod  plerumque  eo  nascitur,  quod  cal-  ^ 
ceis  nimis  angustis  pueri  pedes  comprimere  solent,  etiam  ^ 


inulti  magnique  clavi,  numerus  digitorum  pedis  vel  auctus 
vel  imminutus,  quaeque  alia  mala  pedes  deformantia,  ut 
pedes  planiores,  praeter  modum  sudantes,  peditura  munera 
exsequi  non  patiuntur,  equitum  muneribus  tamen  non  arcent. 

Nota.  Adjicere  mihi  liceat,  truncum  certa  ratione  stabiiique  modo 
cum  extremitatibus  comparari  non  posse.  Hominum  enim, 
qui  aeque  magni  esse  videntur,  nec  trunci,  neque  extremitates 
aequi  nonnunquara  sunt.  Observari  autem  illud  ex  hac  re  li> 
cet,  quod  viri,  qui  stantes  aequa  erant  magnitudine,  considentes 
multum  saepe  discrepant.  Cujus  animadversionis  satis  quidem 
notae  ratio  habenda  est  medico  ad  destinandum  militum  genus, 
quum  duo  tales  etsi  peditum  muneribus  fungi  aeque  bene  pos- 
sint, tamen  equitatui  non,  eodem  modo  sint  adscribendi,  quoniam 
melius  est  equitis  crura  longiora  esse, 

B.  Quum  juvenes  propter  morbos  leves,  quibus  brevi 
mederi  possis,  militibus  adscribi  liceat,  prius  in  nosocomio 
militari  sunt  tractandi.  Ejusmodi  vitia  haec  sunt : 

1)  Debilitas  corporis  ceterum  sani  vel  reconvalescentis. 

2)  Spasmi  leves  ac  recentes. 

3)  Exanthemata  varia,  quibus  curatio  nondum  est  adhibita. 

4)  Varia  tumorum  genera,  ut  sarcocele,  tumor  lympha- 
ticus, cisticus,  operatione  chirurgica  sanatu  facilia. 

5)  Ulcera  atque  vuluera,  nec  non 

6)  Ophthalmiae  brevi  tempore  sanabiles. 

7)  Labia  leporina;  omnia  denique  mala  leviora,  quae 
sine  vitae  periculo  ope  chirurgica  levari  possunt. 

8)  Luxationes  et  fracturae  recentes  et  leviores. 

9)  Syphilis  non  inveterata. 

Cap.  IV. 

Qua  ratione  ipsa  tironum  valetudo  examinanda  sit? 

Optima  anquirendi  tironis  valetudinem”  via  haec  mihi 
esse  videtur : Frimo  universe  intueatur  hominem  medicus 
examinans  a capite  ad  calcem  usque,  videatque,  an  proce- 


ritas  sit  sufficiens,  aut,  legibus  certum  modum  praescriben» 
libus,  sub  mensuram  eum  ducat.  — Deinde  scrutetur,  an 
externis  -vitiis  et  monstrositatibus  deformatus  militia  sit  ar- 
cendus, Tum  omnino  ex  eo  quaerat,  sitne  sanus,  an  qui- 
bus morbis  laboret ; jamne  militiae  muneribus  functus  sit 
ejusque  rei  testimonia  a magistratu  loci,  sive  a medico,  cui  < 
curatio  commissa  erat,  conscripta  ostendi  sibi  jubeat.  — 
Tali  modo  medicus,  si  generalibus  his  quaestionibus  jam  in- 
validum hominem  cognoverit,  et  magnam  saepe  inquisitio- 
nis specialis  partem  omittere  poterit,  et  ad  morbos  relatos 
magis  animum  advertet,  atque  de  mentis  conditione,  lin- 
guaque et  audiendi  facultate  certior  fiet. 

Si  singulariter  hominem  medicus  anquirat  necesse  est, 
etiam  si  testimonia  adsunt,  ne  quid  negligatur  et  praeter- 
mittatur, hanc  sequatur  rationem; 

1.  Virum  cognoscendum  omnes  jubeat  medicus  exuere 
vestes,  intueatur  totum  corporis  habitum  a capite  ad  pedes, 
a fronte  atque  a tergo,  ad  symmetriam  et  trunci  relationem 
ad  extremitates;  cognoscat,  deficiantne  an  deformentur  ex- 
tremitates membraque..  Tum  deambulare  semel  atque  ite- 
rum hominem  jubeat,  movere  extremitatum  articulos  modo 
huc,  modo  illic.  Quo  facto  si  validum  eum  putet,  diligenr 
tius  perscrutetur  omnes  corporis  partes  et  incipiens  a capite 
f)  inquirat,  an  deformatum  sit  caput  intumescentiis,  ca- 
vationibus, capilline  innati  sint  an  galericus  cooperiat  ipso- 
rum raritatem  sive  defectum,  an  tinea  adsit  maligna,  fon- 
ticulique et  suturae  sint  clausi.  ^ 

2)  Oculos  anquirat,  palpebras,  cilia,  carunculam  et  glan-  | 
dulam  lacrimalem,  adsitne  fistula  lacryinalls,  conjunctivam,  | 
corneam , sitne  pellucida  an  maculis  aliisve  vitiis  notata,  j ^ 
irisne  et  pupilla  mobiles  et  magnitudine  normali,  qualis  | 
sit  Iens,  num  adsit  cataracta;  retinam  circum  spiciat,  la-  { 
boret  ^maurosi,  an  lucem  sentire  nequeat,  an  strabismus  ^ 
adsit.  ' 1 


3)  Nasum  perquirat,  sintne  nares  obstructae  polypis, 
an  membrana  Schneideriana  relaxata,  falsus,  quem  di> 
eunt,  polypus  adsit,  vel  ozoena  ulcerave  gravia.  Nonnun- 
quam  concham  superiorem  dextrae  partis  ita  eminuisse  di-< 
eunt,  ut  facile  conspecta  ab  exfiminatoribus  imperitioribus 
polypus  sit  habita. 

4)  Deinde  labia  inspiciat,  sintne  liberi  ulceribus  scir- 
rhosis cancerosisque ; os  aperiat,  ut  cognoscat,  num  anima 
foeteat,  dentibus  non  careat,  qualis  sit  gingiva,  palatum, 
num  partes  interiores  ulceribus,  faucium  polypis  sint  liberi. 

5)  Neque  aures  sunt  negligendae  imprimis,  quum  sur- 
dum se  fingit  vir  anquirendus,  ac  videndum,  meatus  audi- 
torius polyposis  intumescentiis  sit  obsitus,  pusne  effluat. 

6)  Jam  transit  medicus  ad  anquirendum  thoracem,  spi- 
nam dorsalem,  pelvem.  Omnino  amplius  pectus  et  aequo 
ubique  modo  convexum  optimum  est  et  valde  optandum, 
sed  sternum  paulisper  pressum,  pectus  angustum  corporis 
ceterum  salvi  et  robusti,  spiratione  facili,  nisi  modice  tho- 
tacem  premendo  dolor  efficiatur,  invalidum  non  reddit. 

7)  De  columna  vertebrali  animadvertendum,  an  sit  ad 
normam  directa. 

8)  De  pelvi,  num  una  parte  amplior,  quam  altera  et 
ad  normam  sit  collocata. 

9)  De  alvo  perquirendum,  an  indurationibus,  ulceri- 

bus, herniis  laboret,  quod  ut  cognoscat,  tussire  aegrotum 
jubeat  medicus.  ‘ 

10)  Tum  genitalia  circumspiciat,  perinaeum  et  anum. 
Quanti  referat,  omnes  vestes  virum  exuere  et.  praecipue 
has  corporis  partes  anquiri,  exemplo  ostendere  mihi  liceat, 
quod  ipsi  mihi  occurrit.  Juvenis  prolapsu  ani  laborans, 
hoc  malum,  quum  perquireretur,  tacuerat,  quocirca  iter  ei 
faciendum  fuit  amplius  nonaginta  milliarium  ex  Borussia 
veteri  Fotisdamium,  ubi  stipendia  meriturus  erat.  Ibi  saepe 
propter  validas  molestias,  quae  ex  armorum  usu  et  exerci- 

tatione  proficisci  solenr,  aegrotans  primo  in  nosocomio  nostro 
a medicis  carabalur  veri  morbi  ignaris,  donec  causa  delecta 
est.  Timt  invaletudinis  testimonio  descripto  demissus  idem 
iter  molestum  denuo  facere  coactus  fuit. 

11)  Ad  lustrandas  extremitates  superiores  humeri  spe- 
ctandi sunt,  num  unus  prae  alterum  emineat;  deinde  la- 
certi, an  sint  robusti  mobilesque  in  omnibus  articulis,  an 
fracturae  vel  luxationes  reperiantur.  Ad  hunc  finem  vi- 
rum ita  brachia  protendere  jubeat,  ut  volae  se  tangant, 
unde  patebit  num  aequaliter  longa  sint  brachia  nec  ne; 
tum  protensa  brachia  in  crucis  speciem  imponat  pectori, 
idemque  repetat  a tergo,  et  quidem  prius  ad  cervicem  tum 
ad  crucem.  Digiti  -denique  visendi  sunt,  an  satis  mobilita 
tis  habeant.  ' 

12)  Inferiora  membra  jam  generaliore  perscrutatione 
apparuit,  num  flexa  sint  nimis  introrsum  vel  contra,  num 
brevior  alter  altero  pes  sit,  ceteraque  crurum  vitia. 

Cap.  T. 

Quinam  morbi  simulari  soleant  et  quomodo  medico  sint  detegendi  ? 

Simulandi  morbos  artes  malae  fraudesque  omnem  sae- 
penumero  fidem  ita  superant,  ut  difficile  sit  enumeratu, 
quot  medici,  quanta  astutia  et  sublimitate,  quanta  ratione 
et  eruditione,  ne  damno  quidem  eximio  valetudinis  simu- 
lantium facto,  sint  decepti;  sunt  etiam,  qui  turpi  modo  et 
crudeli,  dummodo  quod  volunt  consequantur,  sua  se  manu 
mutilent  deformentque ; qui  tamdiu  fraudem  ducant,  ut  vi- 
ctores evadant  pravi  certaminis.  Quam  ob  rem  medicus  im- 
peritior, qui  nec  legerit,  quae  alii  hanc  rem  experti  de- 
scripserunt, neque  ipse  mulla  sit  experlus,  sexcenties  frau- 
dibus succumbet  callidissimis.  Sicuti  autem  certaturo  cui- 
que omnium  generum  arma  paranda  sunt  et  expedienda,  , 
ita  medicum  militarem  omnia  deprehendendi  fraudes  reme-  ’ j 

dia  pi’amp(a  habere  nihilque  inexpertum  umiltere  oporlet, 
ut  morbos  simulatos  detegat.  Maxima  cum  prudentia,  do- 
ctrina , sapientia  et  humanitate  agere  debet,  partina  ne  sit 
in  suspectos  injustus  durusque,  partim  ne  leges  negligal. 
Quo  pJures  casum  difficultates  reddunt  obscurum  atque  im- 
pediunt, eo  diligentius  animum  ad  eum  explicandum  Inten^ 
det , eo  magis  singulas  res  el  junctas  respiciet  toiiusque 
corporis  status  habebit  rationem,  ut  verum  a ficto  morbo 
discernat.  Itaque  hac  fere  via  utetur  medicus,  ut  proxime 
veritati  accedat: 

I.  Praecepta  generalia. 

1)  Omnino,  reputet  medicus^  num  causae  adsint,  qui- 
bus ad  simulandos  morbos  et  aufugiendam  ita  militiam 
homo  adduci  possit,  et  quales  sint.  An  bene  commodeque 
domi  vitam  agat,  quum  in  re  militari  labores  molestiaequa 
eum  exspectant,  an  sit  amore  captus,  an  ignavia,  timor, 
patriae  negligentia,  pluraque  ejusmodi  eum  ad  simulatio- 
nem commoveant.  Quae  ut  recognoscat,  sermone  medicus 
utatur  admodum  familiari,  neve  suspicionem’  ostendat,  ten- 
tamen potius  leve  adhibeat.  Interdum  etiam  propterea 

1 mlliliaux  aversautur  viri,  quod  turpissime  tractantur  a prae- 
fectis minoribus  vel  minimis,  quorum  opera  haud  raro  mo- 
lestissima redditur  vita  militibus  gregariis. 

2)  Testimonia,  si  quae  adsint, 'i^espicial  magistratus  loci 
etc. , etiam  commilitonum  indiciis , quorum  intereat  verum 
cognosci,  fides  habenda  est. 

3)  Quodsi  suspici  potest,  fingi  morbos  et  contumaci 
ratione  perseverari  in  fraude,  artis  remedia  aegroto  praescri- 

I bat,  tenuem  vicium,  medicamina  amara,  foetida,  vesicanlia, 
i sinapismos  acres,  angat  simulatorem  confirmando,  extremum 
morbi  remedium  esse  operationem  chirurgicam  periculosam 
I atque,  dolorosam,  cauterio  utatur,  vel  instrumentorum  mo- 
I lem  afferri  jubeat  aliaque  apparari , quibus  vulgo  ad  confi- 
j tendum  verum  incitari  soleant  deceptores. 

Quae  reliqua  ,sunt  remedia  magis  ad  singulos  morbos 
spectant,  quos  modo  sum  enumeraturus,  et  quali  ratione  sint 
deprehendendi  qui  eos  simulent,  adjecturus. 

n.  Singuli  morbi'  eorumque  detectio. 

A.  Omnes  fere  animi  mentisque  morbi,  ut  insania, 

mania  et  quas  supra  (Gap.  II.  i.)  commemoravi  vesanias;  ' 

sed  difficillime  ita  simulantur,  ut  verae  a fictis  non  facile  ' 

discerni  a perito  medico  possint.  Saepius  haec  mala  ii  ao 
cusant,  qui  commissis  sceleribus  supplicia  aut  alias  poenas 
graviores  effugere  conantur.  ; 

B.  Nervorum  morbi  quidam  ut 

\ 1)  sonambulismus.  Brevi  invenies,  fictusne  an  verus 

I 

sit,  accurate  symptomata  praecipua  observando,  et  qualis 
valetudo  fuerit  antea,  diligenter  investigando. 

2)  Spasmi  et  convulsiones,  imprimis  epilepsia.  De 
hoc  morbo,  quum  saepissime  fingatur,  copiosius  disserere  * 
mihi  liceat.  Explorandum  primum  est,  num  jam  ante  mi- 
litandi tempus,  ^quo  nulla  simulandae  epilepsiae  causa  erat, 
hoc  malo  affectus  fuerit  homo. — Deinde  si  praeter  ipsum 
epilepticum  ejus  familiae  plures  reperiuntur,  qui  hoc  morbo 
laborant,  vel  si  certae  causae  adsunt,  quae  epilepsiam  ad- 
ducere solent,  quales  sunt  nimius  terror,  timor,  exanthe- 
mata subito  suppressa,  exinanitiones,  indigestionis  vitia; 
verisimilius  fit,  morbum  esse  verum.  Confirmatur  prae- 
terea morbi  veritas  et  antecedentLhus  'paroxismo  epileptico 
signis,  ut  aura  epileptica,  vertigine,  cephalaea,  urgente  ad 
caput  sanguine,  scintillis  oculis  obversantibus,  et  insequen- 
tibus  malis,  ut  hebetudine  animi,  oblivjone,  aphonia.  — 
Tum  ipse  paroxysmus  est  anquirendus,  quomodo  symptomata 
sequantur  et  congruantne  cum  veris.  Vera  enim  in  epi- 
lepsia omnino  convulsionibus  agitatur  corpus  omni  afiectione 
carens  et  sensu,  qui  nullis  rebus  excitari  potest,  nisi  in 
ficto  morbo.  Vera  epilepsia  cruciatus  saepe  locis  desertis, 
ubi  solus  est,  concidit,  non  raro  caput  manusque  vulnerat; 

simulantes  contra  quacunque,  quae  coinuioda  suis  finibus 
videatur,  occasione  placide  procumbant  humi,  antea  circum- 
tuiti,  ne  durius  membra  affligerentur.  "Vulgo  per  duodeci- 
mam vel  maxime  quartam  horae  pariem  manet  paroxys- 
mus verus,  simulantes  diutius  eum  sustinent.  Veri  epi- 
leptici pupillae  sine  sensu  in  lucem  convertantur,  simulan- 
tium oculi  fere  clausi  sunt,  praecipue  allalo  candelae  lu- 
mine, ubi  pupilla  vehementer  contrahitur.  Nec  pulsum 
spasmodicum  et  irregularem  imitari  poterunt,  qui  fingunt 
epilepsiam.  Idem  ad  excitandam  spumam  aut  saponis  par- 
ticulam linguae  supponunt  aul  movent  linguam  certo  quo- 
dam modo.  Postremo  nec  remissionis  paroxysmi  tempus 
negligendum  est.  Simulantes  enim  epilepsiam  scena  per-- 
acta  statim  sensuum  ac  motuum  integritatem  recuperant;  at 
si  sopor  paroxysmi  finem  facit,  si  extravasata  nascuntur  et 
petechiaa,  si  ungues  livescunt,  si  denique  insequuntur  do- 
lores, veram  esse  epilepsiam  pro  certo  habebis. 

3) ,  Paralysis  extremitatis  cujusdam,  ut  brachii.  In  hoc 
morbo,  si  desunt  vulgo  conjuncti  dolores,  aifectiones  sym- 

V pathicae  alius  partis  vel  organi,  ut  cerebri,  si  partis  para- 
lyticae non  invenitur  sensus  minor,  pulsus  debilis  et  par- 
vus, atrophia  vel  tumor  oedematosus,  qui  facile  quidem 
applicata  ligatura  ad  partem  extremitatis  superiorem  exci- 
tari potest,  praeterea  si  simulari  paralysin  jure  suspicis, 
fraudem  ita  optime  deteges,  ut  morbum  fictum  tanquam 
verum  cures,  ut  igitur  remedia  dolorem  moventia , ut  vesi- 
cantia,  moxam,  ferrum  candens,  ictus  electricos  crebras  va- 
iidasque  adhibeas.  Plerumque  tum  paralyticus  fictus , tali 
modo  tractatus,  brevi  sanum  se  esse  dicet.  Etiam  hac  ra- 
tione fraudem  deteges,  ut  morbum  simulauti  inscio  opium 
suggeras  et  dormientem  titille^,  tum  facile  pegrola  extremi- 
tate locum  irritatum  fricabit. 

4)  Ischias  quoque  et  arthritis  et  rheumatismus  saepe 
simulantur,  sed  paitim  quaerendo  semper,  qualiscuoque  sit 

coeli  temperatura,  partim  improvise  mvlsendo  aegrotum, 
quem  ludentem  vel  graviores  sustinentem  labores  nonnun- 
quam  animadvertes,  fraudem  detegere  poteris.  Ita  quoque 
simulationem  deprehendes,  ut  drasticum  ei  validum  sugge- 
ras, quo  capto,  si  solum  se  esse  putat,  latrinam  petet  non 
lento  gradu  et  claudicans , sed  saepius  celeriter  currens. 

5)  Surditas  persaepe  fingitur  et  prudenter  admodum  si- 
mulantium fraudem  deprehendere  sane  est  difficile;  ta- 
men^ Donnunquam  verum  revelabis  fabulando  temere,  de 
origine,  diuturnitate  mali  aliisque  rebus  libere  et  quasi  sin- 
cere loquendo,  deinde  tamquam  aequo  animo  invalidos  eos 
declarando.  Tum  abeuntes  et  aliquanto  jam  remotos,  ve- 
luti  addas  aliquid,  revoces,  ubi  nonnunquam  artis  imme- 
mores  audiendi  se  facultatem  habere  demonstrabunt.  Ex- 
plorari quoque  res  bene  poterit,  si  interrogationes  impro- 
visae proponantur,  si  clam  observetur  homo,  dum  solus  est, 
num  ad  mutos  tumultos  et  clamores  ac  strepitus  attendat, 
si  cum  dormit,  vehementi  fragore  tumultus  concutiatur,  quo 
patefiat,  num  exsuscitetur.  Etiam  fonticuli,  setaceum,  in^ 
frictiones  acres  continuatae  ad  aurem,  propter  dolores  tali 
modo  natos  simulantes  sanabunt. 

6)  Mutitas  ficta  interdum  proditur,  praecipue  quum 
suspicio  simulationis  suscitata  est,  observapdo  hominem, 
dum  solus  est,  num  secum  loquatur,  vel  remedia  dolorem 
excitantia  adbibendo,  quibus  ad  vocem  edendam  cogitur. 

7)  Amaurosis  nonnunquam  artificiose  belladonnae  vel 
hyoscyami  extracto  efficitur,  sed  subrubri  fiunt  talibus  re- 
mediis oculi  et  facile  verum  invenietur. 

8)  Qui  myopiam  simulant,  conspicillis  deprehendi 
possunt. 

9)  Haemoptysis  et  haematemesis ; ad  hos  morbos  si- 
mulandos aut  gingiva  laeditur,  exsuctusque  sanguis  ex- 
spuitur, aut  vesicam  fraudatores  piscis  in  os  sumunt  cruoris 
plenam,  quam  inter  tentamen  comprimendo,  vel  morsu 

aperiunt,  et  Ita  haec  mala  fingant,  aut  bovillum  sanguinem 
ante  haustum  evomunt,  imprimis  ii,  qui  vomendi  potesta- 
tem habent  voluntariam.  Inspectus  eruor  evomitus,  an- 
quisita cetera  corporis  valetudo,  comparata  symptomata  veri 
morbi  cum  casu  suspecto,  custodia  denique  hominis  severa, 
utrum  fictus  sit  morbus  an  verus,  ostendent. 

10)  Pectoris  dolores  ejusque  imbecillitas  saepeniimero 
finguntur,  neque  facile  est,  simulantes  fraudem  coarguere. 
Verus  morbus  a medico  testimonio  conGrmandus  est,  qui 
ante  aegrotum  tractavit.  Primo  inquirendnm  est,  num  ha- 
bitos phthisicus  adsit,  qui  his  signis  cognoscitur:  statura 
perlonga  gracilique,  collo  et  facie  longa,  humeris  promi- 
nentibus, pectore  plano,  dentibus  albis,  cute  tenera,  rubore 
genarum  circumscripto,  difficultate  animam  alte  trahendi. 
Verum  nonnulli  paucis  noctibus  ante  perquisitiouem  somno 
se  exuunt,  vel  pauHo  ante  vomitoria  capiunt,  quapropter 
providentia  medico  adhibenda  est.  Si  dubia  pectoris  im- 
becillitas ei  videtur,  optimum  est,  in  annum  proximum  mi- 
litiam deferri. 

11)  Paralysis  sphincterum.  Summam  indiguationem 
iramque  movent,  qui  hoc  se  morbo  laborare  simulant;  vix 
tolerari  possunt  in  nosocomio,  praesertim  quum  interdum 
vere  oblectari  videantur  squalore  et  sordibus  detestabilibus. 
Ejus  hominis  primo  perquirendus  est  sphincter  ani,  qui  si 
super  digitum  se  contrahit,  opium  cibiqua  solidi  praescri- 
bantur, custosque  apponatur  fidus.  Quodsi  in  lecto  inve- 
niuntur excrementa  solida,  in  judicium  bellicum  est  citan- 
dus talis  deceptor. 

Nota.  Hujusmodi  casus  memoratur  4n  Fr ori p ii  ili.  notis  ex  ' 
naturae  et  medicinae  ambitu  vol.  18.  pag  270.  Simulantem  quen- 
dam  sphincteris  abolitionem  cauterio  glutis  admoto,  celeriter 
’ sanatum  esse.  Etenim  jam  inter  ipsam  operationem  magna  voce 
sanum  se  esse  seque  simulasse  morbum  clamavisse. 


12)  Incontinentia  urinae  etiam  frequentius  simulatur, 
sed  facile  multo  opio  suggesto  effici  potest,  ut  somnus 
minctionem  superet.  Talis  enim  hominis  expergefacti  lectus 
si  siccus  invenitur,  fingi  enuresin  patet. 

13)  Ad  haematuriam  simulandam  homines  rubia  tin- 
ctorum, rheo,  Opuntia,  croco  pluribusque  vescuntur;  cu- 
stodia severa,  qua  ne  quid  talium  remediorum  ei  afieratur, 
prohibetur  et  accurate  inspecta  urina  fraudem  ostendet. 
Praeterea  sanguine  per  urinae  vias  excreto,  jubeat  medicus 
simulatorem  vase  vitreo  puro  urinam  coram  excipere  suam, 
et  si  ab  acribus  medicamentis  sanguinolentam  urinam  pro- 
ductam fuisse  suspicio  adest,  oleosa  atque  mucilaginosa  re- 
media propinentur,  quae  malo  huic  brevi  medebuntur. 

14)  Ad  adducendam  cachexiae  speciem  tirones  pridie 
tentaminis  cepam  vel  allium  in  anum  immittunt.  Odor 
hujus  herbae  in  tali  conditione  medico  facile  causam  mali 
praebebit.  — Icterica  cachexia  fucata  fuligine  aqua  disteni- 
perata  aut  pigmento  ex  terra  umbra,  quae  dicitur,  et  radice 
curcumae  facto  fingi  potest. 

Jam  sequuntur  notae  generaliores,  quae  ad  hanc 
rem  pertinent.  G.  IN.  Isfordink  (in  sanitatis  disciplina 
sua  militari,  imprimis  ad  Caesareos  Auslriae  exercitus  re- 
ferenda, Viennae  1825.  §.21.)  proponit,  ut  tales  homines, 
qui  laborare  se  certis  morbis  incurabilibus,  ut  haemoptysi, 
vertigine,  epilepsia,  mania  intermittente,  melancholia  aliisque 
vitiis , et  has  ob  causas  ad  militiam  se  esse  invalidos  per- 
hibeant, prohibeantur  etiatn  a foedere  connubiali,  ne  libe- 
ros procreent  aegrotos,  neve  maturius  viduas  reddant  con- 
juges. Quodsi  hoc  praecepto  imminuerentur  quidem  morbi 
simulati,  tamen  lycurgicam  hanc  legem  optimo  jure  excer- 
ceri  posse  mihi  quidem  valde  dubium  videtur.  Quoniam 
autem  in  eo  statu,  in  quo  ars  medica  nunc  versatur,  non- 
dum tantopere  profecimus  in  diagnosi  pathwlogica,  ut  ad- 

esse  morbum  quemque  pro  certo  confirmaremus,  aequum 
videtur j hominibus  simulatione  tandem  invaliditalis  testi- 
monium adeptis,  postquam  valetudinem  recuperarunt,  vei 
de  fraude  felici  gaudium  prae  se  tulerunt,  testimonium  il- 
lud adimi,  ipsos  ad  duplex  militiae  tempus  cogi,  quam 
fraude  omissa  armis  uti  debuerunt.  Quapropter  etiam  post 
declaratam  in  validitatem  observandi  erunt  vel  exploranda 
eorum  valetudo. 

EX  DECRETO 


GRATIOSI  MEDICORUM  ORDINIS  DESCRIPTA. 


E. 


igo,  Joaones  Theodorus  Ohmes,  naius  »n  pago 
Voersle  minore  prope  Hildesiam  a.  VI.  d.  Idus  Decembris 
Anni  MDCCCIV.)  catholicae  confessioni  addictus  sum.  Pri- 
mam aetatis  partem  in  domo  paterna  transegi  ibique  in  pagi 
schola  literarum  principia  hausi.  Ut  vero  animum  discipli- 
nis sublimioribus  imbuerem,  deinde  anno  aetatis  duodecimo 
a parentibus,  qui  jam  proh  dolor,  nimis  mature  e vita 
' decesserunt,  Hildesiam  missus  sum,  quo  Gymnasium  Jo- 
sephinum  ibi  floreus  sex  frequentavi  annos,  omnibusque 
praelectionibus,  quae  in  Gymnasio  tradi  solent,  interfui. 
His  interpositis  annis  et  cursu  gymnasiali  absoluto  Anno 
1824  ineunte  semestre  hiberno  universitatem  Georgiam 
Augustam  Goettingensem  adii  et  Frorectore  magnifico 
Sieudlino  a X.  d.  Kalendas  Novembr.  ejusdem  anni 
numero  civium  academicorum  a^scriplus  sum.  Per  bien- 
nium ibi  moratus  his  interfui  praelectionibus:  ill.  Schul- 
zii  de  Ipgica  et  encyclopaedia  philosophica;  ill.  S ch ra- 
de ri  de.  botanica  universali  et  medica;  ill.  Mayeri  da 
physica;  ill.  Strohmeieri  de  chemia  experimentali  et 
Pharmacia;  perill.  B 1 u m en  bach  ii  de  physiologia ; doctiss. 

jLappii  de  anatomia  et  physiologia  animalium  domestIco> 
rum  et  de  pathologia  atque  therapia  et  chirurgia  eorumdem; 
ejusdem  de  habitu  equorum  eorumque  per  foeturam  cultu, 
itemque  de  materia  medica  et  medicina  forensi  veterinariis ; 
i deinde  exercitationes  in  instituto  veterinario  clinicas  fre- 
i quentavi. 

, Anno  1827  inemite  semestre  hiberno  Berolinum 
j petii,  ubi  in  universitate  literaria  Guilelma  medicinae  et 
j chirurgiae  studerem,  et  Rectore  tum  tempore  magnifico 
I iil.  Beth  ma  nno  - H ollwegio  in  civium  academicorum 
I numerum  receptus,  alboque  facultatis  medicae  decano  t.  t. 
ill.  Rudolphio  inscriptus  sum.  Fer  semestre  hibernum 
18§|-  me  docuerunt:  osteologiam,  syndesmologiam,  splanch- 
nologiam ill.  Ivnape;  anatomiam  universalem,  anatomiam 
I organorum  sensuum  et  foetus  humani  specialem  ill.  Ru- 
dolphi;  anatomiam  practicam  in  cadaveribus  resecandis 
ill.  ill.  Rudolphi  et  Kiiape.  Semestre  aestivo  1828  en- 
cyclopaediam  medicam  et  metbodologiam  ill.  Rudolphi, 
idem  anatomiam  comparatam  etiam  et  physiologiam;  zoo- 
logiam  vero  cell.  Lichtenstein;  historiam  naturalem^ 
botauicen  et  toxicologiam  ill.  Link;  mineraloglam  cell. 
Rose;  semloticen  cell.  Hecker.  Per  semestre  hibernum 
18|f  ill.  Rudolphi  anatomiam  pathologicam;  cell.  Hek- 
ker  pathologiam  generalem;  cell.  Reich  pathologiam  spe- 
cialem; cell.  Osann  materiam  medicam;  ill.  Link  phar- 
macologiam  me  docuerunt.  Semestre'  aestivo  1829  haec 
audivi  collegia:  therapiam  generalem  docente  cell.  Hek- 

kero;  therapiam  specialem  ill.  Friderico  Hufelandn; 
chirurgiam  generalem  et  specialem  docente  cell.  J ii  n g k e- 
nio;  akiurgiam  docente  ill.  Klugeo;  formulare  docente 
ill.  Knapeo.  Fer  semestre  hibernum  18f§  me  docuerunt: 
ophthalmologiam  cell.  Jiingken;  anthropologiam  forensem 
cell.  Wagner;  psychologiam  et  anthropologiam  ill.  He- 
gel;  artem  obstetriciam  theoreticam  cell.  Busch.  Exerci- 


30 


■1 

tatlooibus  autem  clinicis  interfui  Tirorum  ill.  Klugei, 
Wagn  eri  et  Busti  de  morbis  venereis,  de  chirurgia  et  , 
ophthalmologia,  de  chirurgia.  Frequentabam  etiam- institu>  ' 
tum  clinicum  ducibus  ill.  Bartelsio  et  cell.  Wolfio. 
Semestre  aestivo  1830  ossium  fracturas  et  luxationes  atque  ■ 
fascias  applicandi  artem  ill.  Kluge  me  docuit,  et  ducibus 
ill.  Bartelsio  et  cell.  Wolffio  exercitationibus  clinicis 
medicis  incumbebam,  ac  duce  cell.  Buschio  clinicum  ob* 
etetricium  atque  duce  cell.  Jiingkenio  clinicum  ophthaU 
miatricum  frequentavi. 

His  studiis  peractis  Fotisdamium  me  contuli  ad  medici  j 
militaris  munus  suscipiendum. 

Omnibus  praeceptoribus  optime  de  me  meritis  oblata 
hac  occasione  maximas  gratias  ago,  et  sincero  animo  polii* 
ceor,  me  nunquam  beneficiorum  ab  iis  in  me  collatorum 
memoriam  ex  animo  esse  demissuromr 

Jam  vero  tentamine,  tam  philosophico,  quam  medico, 
nec  non  examine  rigoroso  coram  gratioso  medicorum  or* 
dine  absolutis,  spero,  fore  ut  dissertatione  ioaugurali  the* 
eibusque  palam  defensis,  medicinae  et  chirurgiae  doctoris 
gradus  rite  mihi  concedatur. 


THESES  defendendae: 


I. 

specifica  medicamina  exisiunt, 

II. 

\ 

Divisio  gangraenae  in  humidam  et  siccam,  illao  in  calidam 
atque  frigidam  est  praeferenda.  ' ' 

III. 

Urina  ad  morborum  diagnosin  maxime  confert. 

IV. 

\ 

{'Neque  medicamen  neque  venenum  absolutum. 

